**9.pielikums**Valsts pētījumu programmas

“Ēnu ekonomikas mazināšana valsts ilgtspējīgas attīstības nodrošināšanai”

projektu pieteikumu atklātā konkursa nolikumam

\_\_\_\_\_.\_\_\_\_\_\_\_\_\_\_\_

**Līgums par valsts pētījumu programmas**

**“Ēnu ekonomikas mazināšana valsts ilgtspējīgas attīstības nodrošināšanai” projekta īstenošanu**

Rīgā, 2020.gada \_\_.\_\_\_\_\_\_\_ Nr. \_\_\_\_\_/\_\_\_\_\_

**Latvijas Zinātnes padome**, kuru pārstāv tās \_\_\_\_\_\_\_\_\_\_\_\_\_\_\_\_\_\_ (turpmāk – Padome), no vienas puses, un, \_\_\_\_\_\_\_\_\_\_\_\_\_\_\_\_\_\_ [zinātniskā institūcija] (turpmāk – Projekta īstenotājs) no otras puses, turpmāk abas puses kopā sauktas „Puses”,

*ievērojot* Ministru kabineta 2018.gada 4.septembra noteikumus Nr. 560 „Valsts pētījumu programmu projektu īstenošanas kārtība” (turpmāk – MK noteikumi Nr. 560),

*atbilstoši* Ministru kabineta 2020.gada 26.februāra rīkojumam Nr.75 “Par valsts pētījumu programmu "Ēnu ekonomikas mazināšana valsts ilgtspējīgas attīstības nodrošināšanai”” (turpmāk – programma),

*saskaņā* ar Valsts pētījumu programmas "Ēnu ekonomikas mazināšana valsts ilgtspējīgas attīstības nodrošināšanai” īstenošanas un uzraudzības komisijas (turpmāk – Komisija) 2020.gada 22.aprīlī apstiprināto Valsts pētījumu programmas “Ēnu ekonomikas mazināšana valsts ilgtspējīgas attīstības nodrošināšanai” projektu pieteikumu atklātā konkursa nolikumu (turpmāk – Konkursa nolikums) un *pamatojoties* uz \_\_\_.\_\_\_\_\_\_\_ Komisijas lēmumu par finansējuma piešķiršanu projekta īstenošanai, noslēdz sekojošu līgumu (turpmāk – Līgums):

**1. Līguma priekšmets**

Padome piešķir Projekta īstenotājam Līguma 2.1.punktā minēto finansējumu (turpmāk – Finansējums) un Projekta īstenotājs atbilstoši Latvijas Republikas normatīvo aktu prasībām īsteno projektu Nr. \_\_\_\_\_ „\_\_\_\_\_\_\_\_\_\_\_\_” (turpmāk – Projekts) saskaņā ar projekta pieteikumu (1.pielikums), kas ir Līguma neatņemama sastāvdaļa.

**2. Līguma izpildes un norēķinu kārtība**

2.1. Projekta īstenošanai laikā no 2020.gada \_\_\_. \_\_\_\_\_\_\_ līdz 20\_\_.gada \_\_\_. \_\_\_\_\_\_\_\_\_\_ tiek piešķirts Finansējums \_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) no Izglītības un zinātnes ministrijas valsts budžeta apakšprogrammas 05.12.00.

2.2. Padome 30 dienu laikā pēc Līguma parakstīšanas pārskaita Projekta īstenotājam pirmo avansa maksājumu 30% no Projektam piešķirtā kopējā Finansējuma. Pārējie avansa maksājumi tiek veikti atbilstoši Līguma nosacījumiem, kuri noteikti “Finansējuma sadalījumā projekta īstenošanas 24 mēnešu periodam” (2.pielikums).

2.3. Noslēguma maksājumu, nepārsniedzot 10% no Projektam piešķirtā kopējā Finansējuma, kas atbilst projekta ietvaros faktiski izlietotai attiecināmo izmaksu kopsummai, izmaksā pēc tam, kad Padome un Projekta īstenotājs paraksta pieņemšanas un nodošanas aktu.

2.4. Finansējumu no kārtējam gadam piešķirtajiem valsts budžeta līdzekļiem Padome ieskaita Projekta īstenotāja Valsts kases kontā, kas norādīts Līguma rekvizītu daļā.

2.5. Projekta īstenošanas laiku var pagarināt līdz vienam gadam MK noteikumu Nr. 560 39.punktā noteiktajā gadījumā, nepalielinot Projekta īstenošanai Finansējumu. Iesniegumu, kurā norāda pagarināšanas iemeslu, Projekta īstenotājs iesniedz Padomei ne vēlāk kā trīs mēnešus pirms Projekta īstenošanas beigām.

2.6. Projekta īstenotājs, iepriekš nesaskaņojot ar Padomi, var veikt izmaiņas atsevišķā budžeta finansēšanas klasifikācijas kodā līdz 30% (ieskaitot), nepalielinot Finansējuma apmēru. Finansējuma izmaiņas atspoguļo “FINANŠU PĀRSKATS par VALSTS PĒTĪJUMU PROGRAMMAS PROJEKTA īstenošanu” (3.pielikums) (turpmāk – Finanšu pārskats) un pievieno pamatojumu “Valsts pētījumu programmas projekta IZMAIŅAS LĪGUMSUMMAS KALKULĀCIJĀ (līdz 30%)” (4.pielikums), ņemot vērā projekta pieteikuma A daļas “Vispārīgā informācija” 3.nodaļu “Projekta budžets”. Par izmaiņām projekta izpildītāju sastāvā līdz 20% (ieskaitot) Projekta īstenotājs elektroniski informē Padomi.

2.7. Projekta īstenotājs informāciju par nepieciešamajām izmaiņām projekta budžetā iesniedz Padomei ne vēlāk kā 1 (vienu) mēnesi pirms Finanšu pārskata iesniegšanas.

2.8. Pirms izmaiņām projekta zinātniskās grupas sastāvā, kas ir lielākas par 20%, Projekta īstenotājs tās norāda “Valsts pētījumu programmas projekta IZMAIŅAS ZINĀTNISKAJĀ GRUPĀ pārsniedzot 20%)” (5.pielikums), ņemot vērā projekta pieteikuma A daļas “Vispārīgā informācija” 2. nodaļu “Zinātniskā grupa”, un saskaņo ar Padomi.

2.9. Projekta īstenotājs sedz jebkādus izdevumus, kas radušies projekta īstenošanas gaitā un pārsniedz Finansējumu.

2.10. Finansējums ir izmantojams projekta pieteikumā norādītā mērķa sasniegšanai un uzdevumu izpildei, atbilstoši MK noteikumu Nr. 560 14. punktā norādītajiem izmaksu veidiem.

2.11. Ja Projekta īstenotājs, pilnībā īstenojot Projekta mērķi un uzdevumus, nav izlietojis visu Finansējumu, Projekta izpildītājs neizlietoto Finansējuma daļu pārskaita atpakaļ Padomes Valsts kases kontā, kas norādīts Līguma rekvizītu daļā.

2.12. Ja saskaņā ar Komisijas lēmumu tiek samazināts Finansējums, Puses Līgumā veic rakstiskus grozījumus.

2.13. Padomei ir tiesības pieprasīt Projekta īstenotājam atmaksāt Finansējumu pilnā apmērā vai tā daļu Projekta īstenošanai saņemtos finanšu līdzekļus MK noteikumu Nr. 560 47.punktā, 53.2. un 59.2. apakšpunktā noteiktajos gadījumos, kā arī tad, ja Projektu izbeidz pirms tā īstenošanas pabeigšanas, pamatojoties uz Projekta īstenotāja lēmumu.

**3. Darba nodošanas un pieņemšanas kārtība**

3.1. Projekta īstenotājs atbilstoši Konkursa nolikumam un Līgumam, izmantojot Informācijas sistēmu iesniedz:

3.1.1.  Finanšu pārskatu – 1 (viena) mēneša laikā par iepriekšējo projekta finansēšanas posmu. Finanšu pārskatu par atlikumā esošo finansējumu – pēc projekta pabeigšanas 2 (divu) mēnešu laikā. Finanšu pārskatus iesniedz un apstiprina Informācijas sistēmā;

3.1.2. Projekta vidusposma zinātnisko pārskatu (6.pielikums) iesniedz 1 (viena) mēneša laikā pēc projekta īstenošanas 12. (divpadsmitā) mēneša;

3.1.3. Projekta noslēguma zinātnisko pārskatu (pielikums Nr. 6) par projekta īstenošanu iesniedz 1 (viena) mēneša laikā pēc projekta īstenošanas noslēguma mēneša.

3.2. Iesniedzot projekta noslēguma vai vidusposma zinātnisko pārskatu, ja projekta īstenošanas laikā iegūtais rezultāts ir zinātniska publikācija, kura apstiprināta publicēšanai, taču nav publicēta, Projekta īstenotājs iesniedz izdevēja apliecinājumu par publicēšanu.

3.3. Saturiskos pārskatus par iepriekšējo finansēšanas posmu (7.pielikums) Projekta īstenotājs iesniedz Informācijas sistēmā šādā kārtībā:

3.3.1. līdz 27.11.2020. Projekta īstenotājs iesniedz saturisko pārskatu Nr.1 par projekta īstenošanas uzsākšanu un sākotnējos secinājumus par ēnu ekonomiku ietekmējošiem faktoriem, novērtējot to ietekmes iespējamību un ietekmes radītās sekas valstī kopumā;

3.3.2. līdz 28.05.2021. Projekta iesniedzējs iesniedz saturisko pārskatu Nr.2, tajā iekļaujot:

3.3.2.1. ziņojumu par ēnu ekonomiku Latvijā ietekmējošo faktoru novērtējumu, tautsaimniecības nozarēs, kurām ir nozīmīga finanšu ietekme, un valstī kopumā;

3.3.2.2. ziņojumu par iemesliem, kāpēc fiziskās personas izvairās no labprātīgas nodokļu maksāšanas un iesaistīšanās sociālās apdrošināšanas sistēmā, un analīzi par ietekmējošiem faktoriem, kas veido ēnu ekonomikas radītus priekšnosacījumus negodīgai konkurencei un atsevišķu iedzīvotāju grupu sociālajai nevienlīdzībai un nepietiekamai nodrošinātībai, kā arī analīzi, kā ēnu ekonomikas mazināšana ietekmē attieksmi pret nodokļu maksāšanu;

3.3.2.3. zinātniski pamatotas rīcībpolitikas rekomendācijas attiecībā uz normatīvo aktu izmaiņām, iestāžu darba organizāciju, viedo tehnoloģiju izmantošanu vai citiem valsts realizējamiem pasākumiem ēnu ekonomikas mazināšanai ar izvērtētu attiecīgo ieteikumu finansiālo ietekmi;

3.3.3. līdz 28.01.2022. Projekta īstenotājs iesniedz saturisko pārskatu Nr.3, iekļaujot tajā:

3.3.3.1. precizētas vai jaunas zinātniski pamatotas rīcībpolitikas rekomendācijas ar izvērtētu attiecīgo ieteikumu finansiālo ietekmi;

3.3.3.2. ziņojumu par negūto budžeta ieņēmumu apjomu no pretlikumīgām darbībām, vērtējot finanšu operācijas un skaidras naudas apriti, sniedzot priekšlikumus rīcībpolitikas pasākumiem, mazinot pretlikumīgi iegūtu līdzekļu aprites riskus;

3.3.3.3. izstrādāto ēnu ekonomikas mērīšanas metodoloģijas projektu, ēnu ekonomikas apmēra prognozēšanas algoritmu un aplēses par ēnu ekonomikas apmēru Latvijā 2020.gadā, izmantojot dinamiskā "vairāku indikatoru - vairāku cēloņu" modeļa (*The Dynamic Multiple Indicators - Multiple Causes Model*) pieeju;

3.3.4. līdz 31.05.2022. Projekta iesniedzējs iesniedz saturisko pārskatu Nr.4, iekļaujot tajā:

3.3.4.1. pētījumu par ēnu ekonomikas apmēru Latvijā 2020. un 2021.gadā, izmantojot izstrādāto ēnu ekonomikas mērīšanas metodoloģiju;

3.3.4.2. izstrādāto ēnu ekonomikas mērīšanas metodoloģiju;

3.3.4.3. zinātniski pamatotas rīcībpolitikas rekomendācijas attiecībā uz normatīvo aktu izmaiņām, iestāžu darba organizāciju vai citiem valsts realizējamiem pasākumiem ēnu ekonomikas mazināšanai ar izvērtētu attiecīgo ieteikumu finansiālo ietekmi.

3.3.5. (divu) nedēļu laikā pēc programmas stratēģiskās vadības padomes vai Komisijas pieprasījuma.

3.4. Projekta īstenotāja un Padomes saistības ir pabeigtas dienā, kad abas puses ir parakstījušas “Pieņemšanas un nodošanas aktu par valsts pētījumu programmu projektu īstenošanu” (8.pielikums).

**4. Pušu tiesības, pienākumi un atbildība**

4.1. Projekta īstenotājs un sadarbības partneris/-i (ja attiecināms) īsteno projektu saskaņā ar Līgumu un ir atbildīgi par projektam piešķirtā Finansējuma mērķtiecīgu un efektīvu izmantošanu projekta mērķa sasniegšanai un uzdevumu izpildei.

4.2 Ja projekta pieteikumā ir paredzēts sadarbības partneris/-i, Projekta īstenotājam ir pienākums vienlaicīgi ar šī līguma noslēgšanu noslēgt sadarbības līgumu ar sadarbības partneri/-iem.

4.3. Projekta īstenotājs un projekta vadītājs apņemas sniegt patiesu informāciju visā ar projekta īstenošanu saistītajā dokumentācijā, tai skaitā projekta vidusposma zinātniskajos pārskatos, projekta noslēguma zinātniskajos pārskatos un Finanšu pārskatos sniegtās informācijas patiesumu un atbilstību projekta īstenošanai.

4.4. Projekta īstenotājs un projekta vadītājs projekta īstenošanas laikā apņemas:

4.4.1. veikt projekta uzdevumu izpildi saskaņā ar projekta pieteikumā, konkursa nolikumā norādīto un saskaņā ar Latvijas Republikas normatīvajiem aktiem;

4.4.2. izmantot Finansējumu projekta īstenošanas nodrošināšanai saskaņā ar Līguma 1.-2.pielikumā norādīto un saskaņā ar Latvijas Republikas normatīvajiem aktiem;

4.4.3. ne vēlāk kā 10 (desmit) dienu laikā, informēt Padomi par jebkurām esošām vai nākotnē iespējamām izmaiņām projekta īstenošanā, Finansējuma izmantošanā un šī Līguma izpildē;

4.4.4. pēc Padomes pieprasījuma sniegt visu nepieciešamo informāciju par projekta īstenošanas gaitu, Finansējuma izmantošanu un konkrētu darbu izpildi.

4.5. Projekta īstenotājs ar Finansējumu apmaksātajās publicēšanās un projekta rezultātu izplatīšanas un publicitātes aktivitātēs (izņemot konferenču tēzes līdz vienai lapaspusei) nodrošina informāciju par Finansējuma avotu norādot attiecīgā projekta numuru (papildus var izmantot logo un projekta nosaukumu).

4.6. Projekta īstenotājs ir atbildīgs par projekta materiāltehnisko un saimniecisko nodrošinājumu, Finansējuma izlietošanas uzskaiti, projekta izpildes dokumentācijas noformēšanu un iesniegšanu Padomei Līgumā un Latvijas Republikas normatīvajos aktos noteiktajā kārtībā.

4.7. Ja Projekta īstenotājs nepilda Līgumā noteiktās saistības, Padome ir tiesīga apturēt turpmāko projekta vai tā daļas finansēšanu, iesniedzot Projekta īstenotājam motivētu Finansēšanas turpināšanas atteikumu, norādot laiku un nosacījumus, kas izpildāmi Finansējuma atsākšanai. Ja nosacījumi netiek izpildīti norādītajā laikā Padome ir tiesīga vienpusēji lauzt Līgumu ar Projekta īstenotāju.

4.8. Projekta īstenotājs apņemas iesniegt un uzrādīt Padomei vai tās pilnvarotām personām, tai skaitā ekspertiem, revidentiem visu uz projektu attiecināmo dokumentāciju, ko tie uzskatīs par nepieciešamu un pieprasīs no Projekta īstenotāja un sadarbības partnera (ja attiecināms). Padome ir tiesīga jebkurā brīdī iepazīties ar projekta īstenošanas gaitu un nosūtīt savas pilnvarotās personas uz projekta īstenošanas vietām.

4.9. Projekta īstenotājs apņemas 3 (trīs) gadu periodā pēc projekta īstenošanas pabeigšanas atbilstoši līguma 3.4. punktā noteiktajam termiņam iesniegt Padomei informāciju par projektā iegūto zināšanu un rezultātu izplatību un ietekmi.

4.10. Strīdi, kas rodas starp Pusēm Līguma izpildes gaitā, vispirms tiek risināti sarunu ceļā, protokolējot tās. Ja 10 (desmit) darba dienu laikā netiek parakstīta vienošanās par strīda atrisināšanu, tad strīds tiek risināts Latvijas Republikas normatīvajos aktos noteiktajā kārtībā.

**5. Īpašuma tiesības**

5.1. Projekta īstenošanā radītais intelektuālais īpašums ir Projekta īstenotāja un sadarbības partnera/-u (ja sadarbības līgumā nav noteikts citādi) īpašums.

5.2. Projekta īstenotājs nodrošina iegūto rezultātu pieejamību Informācijas sistēmā.

5.3. Projekta īstenotājs nodod īpašuma tiesības par metodoloģiju Finanšu ministrijai, lai varētu to izmantot un attīstīt.

**6. Līguma darbības termiņš**

6.1. Līgums stājas spēkā no tā abpusējas parakstīšanas dienas un ir spēkā līdz saistību galīgai izpildei.

6.2. Projekta īstenošanas ietvaros izmaksu attiecināmības periods sākas nākamajā dienā pēc Komisijas lēmuma pieņemšanas**.**

**7. Citi noteikumi**

7.1. Līgums sastādīts uz \_\_\_ lapām ar 8 pielikumiem un parakstīts 2 (divos) oriģināleksemplāros. Abiem eksemplāriem ir vienāds juridisks spēks.

7.2. Visi līguma Pielikumi ir Līguma būtiska un neatņemama sastāvdaļa.

7.3. Līguma grozījumi izdarāmi rakstveidā pusēm savstarpēji vienojoties, ir spēkā no to abpusējas parakstīšanas dienas un ir Līguma neatņemamas sastāvdaļas.

7.4. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem.

**8. Padomes un Projekta īstenotāja rekvizīti**

8.1. Padomes adrese un rekvizīti:

**Latvijas Zinātnes padome**

Reģ. Nr. 90000737795

Adrese: Zigfrīda Annas Meierovica bulvāris 14, Rīga, LV - 1050

Banka - VALSTS KASE

Konta Nr.

8.2. Projekta īstenotāja adrese un rekvizīti:

*[zinātniskā institūcija]*

Reģ. Nr.

Adrese:

Banka - VALSTS KASE

Konta Nr.

|  |  |  |
| --- | --- | --- |
| PADOME  \_\_\_\_\_\_\_\_\_\_\_\_\_ |  | PRoJEKTA Īstenotājs  *(Zinātniskā institūcija)*  \_\_\_\_\_\_\_\_\_\_\_\_\_ |